Vaccinul anti-Covid Novavax, tot mai aproape de aprobare în Statele Unite.
Înscrierile pentru testarea finală a vaccinului Novavax sunt aproape de final în SUA. Vaccinul Novavax poate fi al patrulea ser aprobat în SUA. Vaccinul Novavax a avut o eficacitate de 89,3% în Marea Britanie. SUA şi Marea Britanie au finanţat cercetarea şi dezvoltarea vaccinului Novavax. Studiile din UK au arătat că serul anti-COVID este puțin eficace pentru tulpina din Africa.
SUA intră în linie dreaptă pentru a aproba al patrulea vaccin împotriva SARS-CoV-2. Este vorba despre Novavax. Peste 30.000 de voluntari din Statele Unite şi Mexic s-au înscris deja în studiul pentru acest ser.Vaccinul a fost testat și în Marea Britanie. Acolo, Novavax a avut o eficacitate de aproape 90%. Negociază şi pentru noi Comisia Europeană. Dar suntem doar la nivel de discuție. Ar putea veni 100 de milioane de doze, cu posibilitatea de suplimentare cu încă 100 de milioane.Cum nu a fost încheiată o înțelegere cu acest producător, europenii vor rămâne la urmă. Pe de altă parte, britanicii şi americanii au investit în cercetarea şi dezvoltarea capacităţilor de producţie, deci vor avea prioritate.